b'\n_START_ARTICLE_\nSonja Golec Petelin\xc5\xa1ek\n_START_SECTION_\n\xc5\xbdivljenjepis\n_START_PARAGRAPH_\nMed leti 1945 in 1949 je obiskovala u\xc4\x8ditelji\xc5\xa1\xc4\x8de v Mariboru. Po kon\xc4\x8danem u\xc4\x8ditelji\xc5\xa1\xc4\x8du je bila u\xc4\x8diteljica v \xc5\xa1oli v Sv. Roku ob Sotli, nato pa \xc5\xa1e v Kostrivnici in v Mariboru na osnovnih \xc5\xa1olah KIo\xc5\xa1aki, Ivan Cankar in Franc Rozman - Stane. Svoja prva pesni\xc5\xa1ka dela je objavljala v u\xc4\x8ditelji\xc5\xa1\xc4\x8dnem glasilu Mlada greda, novinarske prispevke pa v \xc5\xa0olskih razgledih, Ve\xc4\x8deru, Mentorju, Vzajemni, Vzajemnosti, Kme\xc4\x8dkih razgledih in slovenjebistri\xc5\xa1ki Panorami. Bila je tudi soavtorica publikacije\xc2\xa0\xc2\xbbMariborski mestni parki\xc2\xab. Ves \xc4\x8das u\xc4\x8diteljevanja je bila mentorica kulturnih gledali\xc5\xa1kih prireditev na svojih \xc5\xa1olah, kjer je vodila tudi dramske kro\xc5\xbeke in na Industrijski tekstilni \xc5\xa1oli. Delala je v pionirski organizaciji in v Dru\xc5\xa1tvu prijateljev Mladine. Ve\xc4\x8d let je bila tudi amaterska igralka v dramski skupini Slava Klavora._NEWLINE_Po upokojitvi je sodelovala pri oplotni\xc5\xa1kem literarnem zborniku\xc2\xa0\xc2\xbbMoja roka \xe2\x80\x93 tvoja dlan\xc2\xab\xc2\xa0(2001) in pri zbornikih\xc2\xa0\xc2\xbbVezi med ljudmi \xe2\x80\x93 Zwischenmenschliche Bindungen\xc2\xab\xc2\xa0kulturnega dru\xc5\xa1tva nem\xc5\xa1ko govore\xc4\x8dih \xc5\xbeena\xc2\xa0\xc2\xbbMostovi\xc2\xab, zbornikih\xc2\xa0\xc2\xbbLikus\xc2\xab. Poleg pisateljevanja je deset let na radiu Maribor vodila oddaje Sestanek starej\xc5\xa1ih.'